Două sonde cu petrol au explodat în Irak. Guvernul ia în calcul un atac terorist.
Două sonde petroliere au explodat în nordul Irakului. Guvernul irakian consideră incidentul un atac terorist. Surse din cadrul North Oil spun că producția nu a fost afectată.
Două sonde petroliere din nordul Irakului au explodat, miercuri, în urma unui atac terorist, a anunțat Ministerul Petrolului din Bagdad, transmite Reuters, citat de agenţia Mediafax.Atacul a vizat două sonde petroliere din zona Khabbaz, la aproximativ 20 de kilometri de oraşul Kirkuk.Autorităţile irakiene consideră că este vorba de un "atac terorist".Sondele au luat foc după explozii, iar echipele tehnice au izolat instalaţiile petroliere şi încearcă să stingă incendiile.Producţia de petrol nu este afectată de incident, au declarat surse din cadrul companiei North Oil.